РЕГЛАМЕНТ (ЕО) № 93/2007 НА КОМИСИЯТА
от 30 януари 2007 година
за изменение на Регламент (ЕО) № 2099/2002 на Европейския парламент и на Съвета за създаване на Комитет по морската безопасност и предотвратяването на замърсяването от кораби (КМБПЗК)
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2099/2002 на Европейския парламент и на Съвета от 5 ноември 2002 г. за създаване на Комитет по морската безопасност и предотвратяването на замърсяването от кораби (КМБПЗК) и за изменение на регламентите относно безопасността на морския транспорт и предотвратяването на замърсяването от кораби (1), и по-специално член 7 от него,
като има предвид, че:
(1)
С Регламент (ЕО) № 2099/2002 се създаде Комитет по морската безопасност и предотвратяването на замърсяването от кораби (КМБПЗК).
(2)
Ролята на КМБПЗК е да съсредоточи задачите на комитетите, създадени съгласно законодателството на Общността в областта на морската безопасност, предотвратяването на замърсяването от кораби и защитата на условията на живот и работа на борда на корабите.
(3)
Цялото ново законодателство на Общността, прието в областта на морската безопасност, следва да предвижда използването на помощта на КМБПЗК.
(4)
Член 7 от Регламент (ЕО) № 789/2004 на Европейския парламент и на Съвета от 21 април 2004 г. относно прехвърлянето на товарните и пътническите кораби от един регистър в друг в рамките на Общността и за отмяна на Регламент (ЕИО) № 613/91 на Съвета (2), член 13 от Директива 2005/35/ЕО на Европейския парламент и на Съвета от 7 септември 2005 г. относно замърсяването от кораби и налагането на санкции при нарушения (3) и член 12 от Регламент (ЕО) № 336/2006 на Европейския парламент и на Съвета от 15 февруари 2006 г. за прилагане на Международния кодекс за управление на безопасността в рамките на Общността и за отмяна на Регламент (ЕО) № 3051/95 на Съвета (4) предвиждат, че Комисията ще бъде подпомагана от КМБПЗК при прилагането на посочените регламенти.
(5)
Следователно Регламент (ЕО) № 2099/2002 следва да бъде съответно изменен.
(6)
Мерките, предвидени в настоящия регламент, са в съответствие със становището на Комитета по морската безопасност и предотвратяването на замърсяването от кораби (КМБПЗК),
ПРИЕ НАСТОЯЩИЯ РЕГЛАМЕНТ:
Член 1
Към член 2, параграф 2 от Регламент (ЕО) № 2099/2002 се добавят следните букви:
„у)
Регламент (ЕО) № 789/2004 на Европейския парламент и на Съвета от 21 април 2004 г. относно прехвърлянето на товарните и пътническите кораби от един регистър в друг в рамките на Общността и за отмяна на Регламент (ЕИО) № 613/91 на Съвета (5);
ф)
Директива 2005/35/ЕО на Европейския парламент и на Съвета от 7 септември 2005 г. относно замърсяването от кораби и налагането на санкции при нарушения (6);
х)
Регламент (ЕО) № 336/2006 на Европейския парламент и на Съвета от 15 февруари 2006 г. за прилагане на Международния кодекс за управление на безопасността в рамките на Общността и за отмяна на Регламент (ЕО) № 3051/95 на Съвета (7).
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 януари 2007 година.